Burning Man

miniatiūra|250px|right|Festivalio metu dulkių audros įprastas reiškinys
miniatiūra|250px|right|2008 m.
miniatiūra|250px|right|Šventovė ugnyje
miniatiūra|250px|right|Kojos

„Burning Man“ () – kasmetinis savaitę trunkantis alternatyvaus meno festivalis, organizuojamas JAV prieš šventinę Darbo dieną (pirmąjį rugsėjo pirmadienį), Nevadoje esančioje Black Rock () dykumoje. Renginys prasideda paskutinį rugpjūčio pirmadienį, vidurnaktį. Paskutinė renginio diena sutampa su JAV švenčiama Darbo diena, kuri daugeliui organizacijų yra išeiginė. Renginio kulminacija vyksta šeštadienį po saulėlydžio, kai sudeginama didžiulė medinė žmogaus statula. Daugiau kaip 50 tūkst. dalyvių pritraukiantis renginys po septynių dienų nepalieka jokio pėdsako išdžiuvusio ežero dugne.

Pirmasis nedidelis medinis žmogus buvo sudegintas 1985 m., tuomet dar viename iš San Francisko paplūdimių. Gimęs kaip nedidelės hipių bendruomenės renginys, „Burning man“ vėliau dalyvių skaičiumi smarkiai išsiplėtė ir persikėlė į dabartinę vietą Nevados dykumoje. 2013 m. festivalyje dalyvavo 68 000 žmonių.

 Festivalio vertybės ir principai 

Patys renginio organizatoriai apibrėžia jį kaip eksperimentą, siekiant sukurti radikalios saviraiškos ir pasitikėjimo bendruomenę. Per savaitę dykumoje pristatomi šiuolaikinio meno kūriniai, dažnai fantastinių formų. Kai kurie iš jų sudeginami pačių kūrėjų dar neuždarius festivalio. Renginyje važinėja šimtai neįtikėtinos formos, „mutavusių“ mašinų, daugelis dalyvių apsirengęs įvairiausių meno personažų, žvėrių, daiktų ir kt. kostiumais. Atvykę į dykumą artistai rodo spektaklius, kuriamos instaliacijos, čia populiarūs įvairūs šokiai. Didžėjai visą parą suka muziką keliose šokių scenose. 

Festivalio metu sukuriama visa reikalinga Juodosios Uolos miesto infrastruktūra. Dalyviai visiškai atsiduoda bendruomenės dvasiai, meno projektams, saviraiškai. Kiekvienas dalyvis yra atsakingas už savo pragyvenimą, įskaitant maistą, vandenį, apsaugą nuo karščio, vėjo, šalčio, vietą miegoti. Be to, privaloma pasirūpinti, kad dalyviui išvykus, dykumoje neliktų bet kokio jo buvimo pėdsakų. Visa tai atvykėliai turi numatyti iš anksto. Į dykumą atvykstantys svečiai namuose turi palikti visus pinigus, nes renginyje prekyba neegzistuoja. Čia siūloma išmokti dalintis ir dovanoti. Atsiribojama savaitei nuo įprastinės civilizacijos – telefono ryšio, kompiuterio, interneto. Organizatoriai kviečia dalyvius aktyviai dalyvauti festivalyje, vien stebėtojai nėra pageidaujami.

Vienas „Burning Man“ įkūrėjų Larry Harvey 2004 m. parašė „Dešimt Principų“, kurie yra pagrindinės festivalio propaguojamos kultūros gairės. Tai dovanojimo dvasios, radikalios saviraiškos iškėlimas, vartotojiškumo neigimo ir kt. principai. 

Skirtingose šalyse yra susikūrusios „Degančio Žmogaus“ bendruomenės, kurios reprezentuoja ir puoselėja „Burning Man“ propaguojamas vertybes. „Degantis Jonas|Degošais Janis“ pradėtas organizuoti Lietuvoje, vėliau perkrikštytas latviškai ir pradėtas rengti Lietuvos-Latvijos pasienyje. Šis festivalis yra baltiškasis „Burning Man“ atitikmuo, jame galioja 10 tų pačių pagrindinių  principų.

 Lietuviai 

2009 m. festivalyje apsilankęs fotografas Romualdas Požerskis Lietuvoje surengė parodą ir pristatė fotoalbumą.http://www.delfi.lt/gyvenimas/istorijos/rpozerskio-fotografijos-ties-meno-ir-istvirkimo-riba.d?id=24239002 

Pirmoji lietuvių teminė stovykla „Blukis” Nevados dykumoje  įsikūrė 2011 m. Senovės lietuvių tradiciją tempti medžio kelmą ir taip atsikratyti visų negandų buvo nuspręsta tarpdisciplininio meno pagalba perkelti į interaktyvų meninį festivalį, kurio tų metų tema buvo „The Rites of Passage“. Paviljone pristatyta Tomo Dobravolskio perkusija, Džiugo Bražiūno elektroninė muzika. Stovykloje „Fluxus” molio dirbtuvėse galima buvo pasimokyti minkyti molį, išsikalti Blukio monetą. 

2013 m. lietuviai įsikūrė šalia festivalio oficialaus oro uosto su tema „Lituanica birds”, pagerbiant lakūnų Stepono Dariaus ir Stasio Girėno legendinio skrydžio per Atlantą 80-ąsias metines. 2014 m. lietuvių stovykloje įrengtas velodušas – speciali dušinė, kurioje galima buvo nusiprausti, jei kas nors mynė dviratį, taip pumpuodamas vandenį.

 Festivalio statistika 

 Metai Tema Dalyvių skaičius 1986  Be temos  20 1987  Be temos  80 1988  Be temos  150—200 1989  Be temos  >300 1990  Be temos  500 1991  Be temos  250 1992  Be temos  600 1993  Be temos  1 tūkst. 1994  Be temos  2 tūkst. 1995  Good and Evil (Gėris ir Blogis)  4 tūkst. 1996  The Inferno  8 tūkst. 1997  Fertility (Vaisingumas)  10 tūkst. 1998  Nebulous Entity (Miglotas subjektas)  15 tūkst. 1999  Wheel of Time (Laiko Ratas)  23 tūkst. 2000  The Body (Kūnas)  25 400 2001  Seven Ages (Septyni amžiai)  25 659 2002  The Floating World (Plūduriuojantis pasaulis)  28 979 2003  Beyond Belief (Už tikėjimo ribų)  30 586 2004  The Vault of Heaven (Dangaus skliautas)  35 664 2005  Psyche — The Conscious, Subconscious & Unconscious (Psichika — Sąmoningas, Pasąmoningas ir Nesąmoningas)  35 567 2006  Hope and Fear: The Future (Viltis ir Baimė: Ateitis)  38 989 2007  The Green Man (Žalias Žmogus)  47 366 2008  American Dream (Amerikietiška Svajonė)  49 599 2009  Evolution (Evoliucija)  43 435 2010  Metropolis  50 504 2011  Rites of Passage (Papročiai)  53 963 2012  Fertility 2.0 (Vaisingumas 2.0)  52 385 2013  Cargo Cult (Cargo kultas) 68 000 2014  Caravansary (Karavansarajus)  65 0002015Carnival of Mirrors (Veidrodžių karnavalas)70 0002016DaVinci's Workshop (da Vinčio dirbtuvės)70 0002017Radical Ritual (Esminis ritualas)70 0002018I, Robot (Aš, robotas)70 0002019Metamorphoses (Metamorfozės)80 0002020 The Multiverse 5 0002021The Great Unknown20 0002022Waking Dreams87 000

 Literatūra 

 Degantis žmogus: fotoalbumas / Romualdas Požerskis, Monika Požerskytė. – Vilnius: LFS, 2009. – 168 p.: iliustr. – ISBN 978-9955-438-41-0

 Šaltiniai 

 Nuorodos 

 Oficiali svetainė
 Lituanica birds stovykla
 Savaitę tegyvuojančiame mieste gimsta pasaulį keičiančios idėjos
 Išskirtinis lietuvių žurnalistės pasakojimas iš „Burning man“ festivalio Nevados dykumoje

Kategorija:Muzikos festivaliai
Kategorija:JAV kultūra